ศบค. รายงานผู้ติดเชื้อโควิด19 วันนี้ 9,692 ราย เสียชีวิตเพิ่มวันนี้ 67 คน ทำให้มีผู้เสียชีวิตสะสม 3,099 คน และประเทศไทยอยู่ในลำดับที่ 58 ของโลก
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 9,692 ราย ผู้ป่วยยืนยันสะสม 381,907 ราย หายป่วยเพิ่ม 5,730 ราย รวมหายป่วยแล้ว 271,857 ราย รักษาตัวอยู่ที่โรงพยาบาล 106,591 ราย เป็นผู้ป่วยอาการหนัก 3,367 ราย, ใส่เครื่องช่วยหายใจ 847 ราย เสียชีวิตเพิ่ม 67 คน ผู้เสียชีวิตสะสมรวม 3,099 คน ผู้ป่วยยืนยันสะสมรอกใหม่        ตั้งแต่วันที่ 1 เมษายน 2563 - 16 กรกฎาคม 2564 จำนวน 353,044 ราย โดยผู้ติดเชื้อที่เพิ่มขึ้น 9,692 ราย เป็นผู้ที่ติดเชื้อในประเทศ 9,062 ราย จากระบบเฝ้าระวังและบริการ 6,733 ราย, จากการค้นหาเชิงรุกในชุมชน 2,329 ราย, จากเรือนจำ 615 ราย ติดเชื้อจากต่างประเทศ 15 ราย เดินทางมาจากอินเดีย, คูเวต, สิงคโปร์, สหรัฐอาหรับเอมิเรตส์ ประเทศละ 1 ราย, กัมพูชา 5 ราย, เมียนมา 6 ราย เป็นการเดินทางผ่านช่องทางธรรมชาติแบบผิดกฎหมาย 5 ราย // ส่วนผู้ได้รับวัคซีนเข็มแรกสะสม 10,424,925 ราย, ผู้ได้รับวัคซีนเข็มที่ 2 แล้ว 3,398,430 ราย        ทั้งนี้ ผู้ที่เสียชีวิตวันนี้ทั้ง 67 คน ชาย 34 คน หญิง 33 คน อายุระหว่าง 27 - 104 ปี เป็นชาวไทย 65 คน, เมียนมา 1 คน, กัมพูชา 1 คน ผู้ที่เสียชีวิตส่วนใหญ่อยู่ใน กทม. 33 คน โรคประจำตัวที่เป็นปัจจัยเสี่ยงต่อความรุนแรงของโรค ได้แก่ เบาหวาน ความดันโลหิตสูง ไขมันในเลือดสูง โรคไต โรคหัวใจ โรคปอด โรคอ้วน ปัจจัยเสี่ยงต่อการติดเชื้อ มาจากบุคคลในครอบครัว เพื่อนร่วมงาน เดินทางไปในพื้นที่เสี่ยง อาศัยอยู่ในพื้นที่เสี่ยง      สถานการณ์ผู้ติดเชื้อโควิดทั่วโลก        สำหรับสถานการณ์ผู้ติดเชื้อทั่วโลกอยู่ที่ 189.7 ล้านราย เสียชีวิตสะสมทั่วโลก 4 ล้านคน สหรัฐอเมริกา มีผู้ติดเชื้อมากที่สุด 34.8 ล้านราย, ตามด้วย อินเดีย 31 ล้านราย, บราซิล 19.2 ล้านราย, รัสเซีย 5.88 ล้านราย, ฝรั่งเศส 5.83 ล้านราย และประเทศไทย อยู่ลำดับที่ 58        ขณะที่สถานการณ์การแพร่ระบาดจังหวัดอื่นๆ เริ่มมีการแพร่ระบาดไปยังชุมชนและคนในครอบครัว ทำให้ผู้ติดเชื้อในต่างจังหวัดเพิ่มสูงขึ้นใกล้เคียงกับการระบาดในกรุงเทพฯและปริมณฑล